কেরলের অধিবাসী হওয়া সত্ত্বেও রাধা মালয়ালম চলচ্চিত্রে সফলতা অর্জন করতে পারেননি, যদিও তার বোন অম্বিকা তামিল ও মালয়ালম উভয় চলচ্চিত্রেই সফল ছিলেন। তার সবচেয়ে সফল মালয়ালম চলচ্চিত্র হল কে. জি. জর্জের রাজ্য চলচ্চিত্র পুরস্কার বিজয়ী চলচ্চিত্র "ইরাকল" (১৯৮৬); এতে তার অভিনীত নির্মলা চরিত্রটিকে তার কর্মজীবনের অন্যতম সেরা কাজ বলে বিবেচনা করা হয়। তার অন্যান্য উল্লেখযোগ্য চলচ্চিত্র হল সত্যন অন্তিকাডের "রেবাতিক্কোরু পাবকুট্টি" (১৯৮৬), এতে তার সহশিল্পী ছিলেন গোপী, মোহনলাল ও মেনকা। তিনি "আয়িতম" (১৯৮৭) চলচ্চিত্র প্রযোজনা করেন এবং এতে তিনি অম্বিকা, সুকুমারন ও মোহনলালের সাথে শ্রেষ্ঠাংশে অভিনয় করেন। তার আরেকটি সফল মালয়ালম চলচ্চিত্র হল "ইন্নাতে প্রোগ্রাম" (১৯৯১), এটি তার শেষ মালয়ালম চলচ্চিত্র।

মালয়ালম চলচ্চিত্র
কন্নড় চলচ্চিত্র
তামিল চলচ্চিত্র
ব্যক্তিগত জীবন